101. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΟΙΚΟΝΟΜΙΚΩΝ, ΒΙΟΜΗΧΑΝΙΑΣ  ΚΑΙ  ΕΜΠΟΡΙΟΥ Αριθ. 0. 3720/1328 ΔΙΠ της 16 Οκτ. /10 Νοεμ. 1975 (ΦΕΚ Β΄  1301) Περί υπολογισμού της επιβληθείσης αυξήσεως 20% των τελών χαρτοσήμου υπό του Νόμ. 12/75 και επί των συντελεστών της μέσης εκ τελών χαρτοσήμου επιστρεπτέας επιβαρύνσεως, ως ούτοι διεμορφώθησαν, βάσει κοινών υπουργικών αποφάσεων, εκδοθεισών μέχρι και της 5.3.75. Έχοντες υπ’ όψει: α)Τας διατάξεις του άρθρ. 2 του Ν.Δ. 226/69 «περί διασφαλίσεως ίσων όρων ανταγωνισμού δια τα ελληνικά προϊόντα», ως τούτο συνεπληρώθη δια του άρθρ. 1 του Ν.Δ. 849/71. β)Τα εκ της εφαρμογής των διατάξεων του άρθρου τούτου δημιουργηθέντα θέματα. γ)Την υπ’ αριθ. 0. 3719/1327 ΔΙΠ ομόφωνον γνωμοδότησιν της υπό των ανωτέρω (α) διατάξεων προβλεπομένης Επιτροπής συσταθείσης δια της υπ’ αριθ. 0. 532/229/ΔΙΠ/11.2.75 κοινής αποφάσεως ημών, αποφασίζομεν: Όπως η επιβληθείσα αύξησις (20%) των τελών χαρτοσήμου υπό του Νόμ. 12/75, υπολογίζηται και επί των συντελεστών της μέσης εκ τελών χαρτοσήμου επιστρεπτέας επιβαρύνσεως, ως ούτοι διεμορφώθησαν, βάσει κοινών υπουργικών αποφάσεων, εκδοθεισών μέχρι και της 5.3.75. Η παρούσα δημοσιευθήτω δια της Εφημερίδος της Κυβερνήσεως, η ισχύς της δε άρχεται από της ημερομηνίας ισχύος του υπ’ αριθ. 12/75 Ν.Δ./τος, καλύπτει δε απάσας τας εκκρεμούσας παρά τοις Τελωνείοις σχετικάς υποθέσεις περί επιστροφής της μέσης εκ τελών χαρτοσήμου επιβαρύνσεως, αφορώσας εξαγωγάς πραγματοποιηθείσας από της ημερομηνίας ταύτης (6.3.75) και εντεύθεν. (Αντί της σελ. 104,31) Σελ. 104,31(α) Κώδικας Τελών Χαρτοσήμου 28.Α.α.100-101 